Margaret Amoakohene

Margaret Ivy Amoakohene (dem born am 17 July 1960) be Ghanaian academic den diplomat. She serve for various sectors of governance den academia. Na she be Ghana's High Commissioner give Canada for John Agyekum Kufour ein tym. She be senior lecturer wey she dey act as director give School of Communication Studies for University of Ghana, Legon. She be current member of de Council of State.

Early life den education
Dem born Margaret Ivy Amoakohene for 17 July 1960 at Wenchi insyd de Brong Ahafo Region. She be native of Nsawkaw, capital of de Tain District insyd de Bono Region. She obtain ein GCE Ordinary level certificate from St. Francis Secondary School insyd Jirapa, insyd de Upper West Region of Ghana from 1974 to 1979. She then proceed go St. Louis Senior High School insyd Kumasi make she obtain ein GCE Advanced level certificate. Insyd 1981, she enrol at de University of Ghana for a Bachelor of Arts degree insyd French den Spanish. Amoakohene get ein postgraduate education at de University of Ghana wer she graduate plus a Master of Philosophy degree den a Post-graduate Diploma insyd Communication Studies. She later obtain a Doctor of Philosophy degree insyd mass communication from de University of Leicester insyd England.

 Council of State 
For February 2017 insyd, Presido Nana Akuffo-Addo nominate Amoakohene as one of de eleven president-appointed members of de Council of State. De 25-member Council of State be de constitutionally mandated advisory body give de Presido.
 References 

Category:Human
Category:Ghanaians
Category:1960 births
Category:Academic staff of de University of Ghana
Category:University of Ghana alumni
Category:Alumni of de University of Leicester
Category:Members of de Council of State (Ghana)
Category:21st-century Ghanaian women politicians
Category:Ghanaian women academics
Category:High commissioners of Ghana to Canada
Category:Ghanaian women ambassadors
Category:St. Louis Senior High School (Ghana) alumni
Category:People wey komot Bono Region
Category:High commissioners of Ghana
Category:High commissioners to Canada